**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.2) Nepieciešamība piešķirt papildu valsts budžeta līdzfinansējumu VSIA „Kultūras un sporta centrs „Daugavas stadions”” (turpmāk – Kapitālsabiedrība) lai nodrošinātu neatliekamu darbu veikšanu Daugavas stadiona (nekustamā īpašuma Augšielā bez numura, Rīgā un Augšielā 3, Rīgā) (turpmāk – Daugavas stadions) sagatavošanai XI Latvijas Skolu jaunatnes dziesmu un deju svētku (turpmāk – Svētki) norises nodrošināšanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ar Ministru kabineta 2014.gada 21.janvāra rīkojuma Nr.31 „Par XI Latvijas skolu jaunatnes dziesmu un deju svētku norises laiku un vietām” 1.punktu noteikts, ka viena no vietām, kur no 2015.gada 6.jūlija līdz 12.jūlijam norisināsies Svētki, ir Daugavas stadions. Ar Ministru kabineta 2014.gada 21.janvāra sēdes protokollēmuma „Rīkojuma projekts „Par XI Latvijas Skolu jaunatnes dziesmu un deju svētku norises laiku un vietām”” (prot. Nr.3 7.§) 2.punktu Izglītības un zinātnes ministrijai (turpmāk – IZM) uzdots sagatavot un noteiktā kārtībā iesniegt Ministru kabinetā informatīvo ziņojumu par situāciju Daugavas stadionā Svētku norises nodrošināšanai. Ievērojot minēto, IZM, kura saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 25.5.apakšpunktu ir valsts kapitāla daļu turētāja Kapitālsabiedrībā, ir sagatavojusi informatīvo ziņojumu „Par situāciju Daugavas stadionā XI Latvijas Skolu jaunatnes dziesmu un deju svētku norises nodrošināšanai” (turpmāk – Ziņojums), kurš tiek virzīts vienotā dokumentu paketē ar šo Ministru kabineta rīkojuma projektu. Ņemot vērā faktu, ka detalizēta informācija un pamatojums līdzekļu piešķiršanai sniegts Ziņojumā, šajā sākotnējās ietekmes novērtējuma ziņojumā papildus informācija sniegta netiek. Ministrijas rīcībā nav nepieciešamie līdzekļi, jo visi finanšu līdzekļi 2014.gadam valsts budžeta programmā 09.00.00 „Sports” (t.sk. apakšprogrammā 09.04.00 „Sporta būves”) ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta organizācijām vai sporta bāzēm (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2014.gadam”, vai sporta organizācijas vai sporta bāzes neievēro pielīgtās saistības). Papildus finansējuma pārdale no citām IZM pamatbudžeta apakšprogrammām nav iespējama, jo tādejādi finansējuma nepietiekamība izveidotos citu IZM nodrošināto valsts pamatfunkciju īstenošanai. Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa. Svētki ir uzskatāmi par valstiski īpaši nozīmīgu pasākumu. Ievērojot minēto, IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM (Kapitālsabiedrībai) līdz 151 650 *euro*, lai nodrošinātu neatliekamu darbu veikšanu Daugavas stadiona sagatavošanai Svētku norises nodrošināšanai. Ņemot vērā to, ka šobrīd objektīvi nav iespējams veikt pilnīgi precīzu papildus nepieciešamā finansējuma aprēķinu, Ministru kabineta rīkojuma projekts (tā 2.punkts) paredz finanšu līdzekļu piešķiršanu pēc tam, kad Finanšu ministrijā normatīvajos aktos noteiktajā kārtībā būs saņemts saskaņots IZM līdzekļu pieprasījums un Kapitālsabiedrība būs veikusi attiecīgas iepirkuma procedūras. |
| 3. | Projekta izstrādē iesaistītās institūcijas | Rīkojuma projektu sadarbībā ar Valsts izglītības satura centru un Kapitālsabiedrību izstrādāja IZM. Sabiedrības iesaiste norisinājās, Valsts izglītības satura centram izvērtējot Daugavas stadiona gatavību Svētku norises nodrošināšanā, tāpēc papildus sabiedrības līdzdalība nebija nepieciešama. |
| 4. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku (sporta politiku un interešu izglītību), pilsoniskās sabiedrības un demokrātijas politiku (jaunatnes politiku) un kultūras politiku. Pastarpināti Rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **330 000** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *330 000* |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **330 000** | **151 650** | **0** | **0** | **0** |
| 2.1. valsts pamatbudžets | *330 000* | *151 650* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **- 151 650** | **0** | **0** | **0** |
| 3.1. valsts pamatbudžets | *0* | *-151 650* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 151 650 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Saskaņā ar IZM 2013.gada 28.decembra rīkojumā Nr.501 „Par Izglītības un zinātnes ministrijas 2014.gada valsts budžeta programmas 09.00.00 „Sports” apakšprogrammas 09.04.00 „Sporta būves” līdzekļu sadalījumu” iekļautās tabulas 2.punktu Kapitālsabiedrības saimnieciskās darbības nodrošināšanai (Daugavas stadiona kā nacionālās sporta bāzes uzturēšanai) 2014.gadā Kapitālsabiedrībai piešķirta dotācija 330`000 *euro* apmērā.Izdevumu tāmi skatīt Ziņojuma pielikumā.Ņemot vērā to, ka šobrīd objektīvi nav iespējams veikt pilnīgi precīzu papildus nepieciešamā finansējuma aprēķinu, Ministru kabineta rīkojuma projekts (tā 2.punkts) paredz finanšu līdzekļu piešķiršanu pēc tam, kad Finanšu ministrijā normatīvajos aktos noteiktajā kārtībā būs saņemts saskaņots IZM līdzekļu pieprasījums un Kapitālsabiedrība būs veikusi attiecīgas iepirkuma procedūras. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

*Anotācijas II, IV, V, VI un VII sadaļa – Rīkojuma projekts šīs jomas neskar.*

Izglītības un zinātnes ministre Ina Druviete

Valsts sekretāre Sanda Liepiņa

04.04.2014. 09:41

981

Izglītības un zinātnes ministrijas

Sporta departamenta

direktora vietnieks E.Severs

67047935, edgars.severs@izm.gov.lv